или предприятия. Освен това следва да бъде пояснено, че уведомленията трябва да съдържат информацията, която се изисква в съответните формуляри в приложения I и II към Регламент (ЕО) No 802/2004. Член 12 от Регламент (ЕО) No 802/2004 следва да бъде изменен, така че да се позовава на отмяната на предварителното решение, а не на неговото обявяване за нищожно. Следва да бъде пояснено най-накрая, че удължаването на срока за приемане на решение по член 8, параграфи 1, 2 и 3 от Регламент (ЕО) No 139/2004, предвидено в член 10, параграф 3, второ изречение от посочения регламент, се прилага също в случаите, в които засегнатите предприятия предлагат да поемат ангажименти съгласно член 8, параграф 2, втора алинея от този регламент по-малко от 55 работни дни след започването на производството, но представят изменен вариант на тези ангажименти 55 или повече работни дни след започването на производството.
 (7)
 Поради това Регламент (ЕО) No 802/2004 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 802/2004 се изменя, както следва:
 1)
 В член 2 параграф 2 се заменя със следното:
 „2. Когато уведомленията са подписани от упълномощени външни представители на лица или на предприятия, тези представители представят писмено доказателство за своето упълномощаване.“
 2)
 В член 3 параграф 2 се заменя със следното:
 „2. Формулярът „СО“ и удостоверителните документи се предоставят на Комисията във формата и в броя копия, както са периодично посочени от Комисията в Официален вестник на Европейския съюз. Уведомлението се изпраща на адреса, посочен в член 23, параграф 1.“
 3)
 В член 4 параграф 1 се заменя със следното:
 „1. Уведомленията съдържат информацията, включително документите, които се изискват в приложимите формуляри, посочени в приложения I и II. Информацията трябва да бъде точна и пълна.“
 4)
 В член 6, параграф 2 първата алинея се заменя със следния текст:
 „2. Член 2, член 3, параграф 1, трето изречение и параграфи 2—5, член 4, член 5, параграфи 1—4 и членове 21 и 23 от настоящия регламент се прилагат mutatis mutandis към мотивираните искания по смисъла на член 4, параграфи 4 и 5 от Регламент (ЕО) No 139/2004.“
 5)
 В член 12, параграф 2, втора алинея първото изречение се заменя със следния текст:
 „След като уведомяващите страни и другите засегнати страни са изложили мненията си, Комисията следва да приеме окончателно решение, с което отменя, изменя или потвърждава временното решение.“
 6)
 В член 13 параграф 3 се заменя със следното:
 „3. Страните, до които са били отправени възраженията на Комисията или които са били информирани за тях, могат да представят мненията си по възраженията. Всякакви мнения се представят писмено в определения срок. В писмените си мнения те могат да излагат всички факти и въпроси, които са им известни и са от значение за тяхната защита, като прилагат всички съответни документи, които доказват изложените факти. Те могат да предлагат също Комисията да изслуша лица, които могат да потвърдят тези факти. Те предават мненията си до Комисията на адреса, посочен в член 23, параграф 1. Комисията периодично посочва в Официален вестник на Европейския съюз формата, в който